nahid-hub/BLUGE-bengali-wikipedia-section-title-prediction huggingface dataset:
কাববাহের স্ত্রী প্যাট্রিসিয়া, শেরব্রো জনগোষ্ঠীর, ১৯৯৮ সালে মারা গিয়েছিলেন। তার পাঁচটি সন্তান রয়েছে: মারিয়ামামা, আবু, মাইকেল এবং তেজান জুনিয়র এবং নাতি নাতনি: সাইমোন, আইদন, আবুবকর সিদ্দিক, মারিয়ামা এবং এনকোয়া কাববাহ। ২০০৮ সালে তিনি ইসতা জাব্বি কাববাহকে বিয়ে করেছিলেন, যিনি তার প্রায় ৪০ বছরের ছোট ছিলেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. সিয়েরা লিওনে রাজনৈতিক জীবন
titleC. ২০০২ সালের রাষ্ট্রপতি নির্বাচন
titleD. ব্যক্তিগত জীবন
উত্তর: titleD
১৯৯০ সালের পর থেকে সিয়েরা লিওনের অর্থনীতি পড়তির দিকে চলতে থাকে । বিশেষ করে ১৯৯০ এর পর থেকে ২০০২ সাল পর্যন্ত চলা গৃহযুদ্ধে এর অর্থনৈতিক অবকাঠামো সম্পূর্ণ রূপে ভেঙ্গে পড়ে । গৃহযুদ্ধ শেষ হওয়ার পর থেকে সিয়েরা লিওনের ভঙ্গুর অর্থনীতি আবার ঘুরে দাঁড়াতে শুরু করে । কিন্তু এসব কিছুই নির্ভর করছে সরকারের দুর্নীতি নিয়ন্ত্রণ নীতির উপরে, কেননা অনেকেই ধারণা করেন যে এই গৃহযুদ্ধ সংঘটিত হওয়ার পেছনে সরকারের দুর্নীতি অনেক বড় একটা নিয়ামক হিসেবে কাজ করেছিল ।

সিয়েরা লিওনের মুদ্রার নাম লিওন । জাতীয় ব্যাংকের নাম ব্যাংক অফ সিয়েরা লিওন । সিয়েরা লিওন একটি কৃষি ভিত্তিক দেশ । দেশের মোট জিডিপির প্রায় ৫৮ শতাংশ আসে কৃষি থেকে । দেশের মোট জনগোষ্ঠীর প্রায় ৮০ শতাংশ কৃষি কাজ করে জীবিকা নির্বাহ করে । প্রধান শস্য পণ্য হল ধান, প্রায় ৮৫ শতাংশ কৃষক ধান চাষ করেন । দেশে বছরে জনপ্রতি ৭৬ কেজি ধান খাওয়ার জন্য ব্যবহার করা হয়।

সিয়েরা লিওন খনিজ সম্পদের উপর নির্ভরশীল, বিশেষ করে হীরা, এটি অর্থনীতির প্রধান ভিত্তি। এছাড়াও রয়েছে অন্যতম পণ্য টাইটানিয়াম ও বক্সাইট, অন্যতম প্রধান পণ্য সোনা, এবং রয়েছে রুটাইল এর পৃথিবীর বৃহত্তম মজুদের একটি অংশ। সিয়েরা লিওনে রয়েছে পৃথিবীর তৃতীয় বৃহত্তম প্রাকৃতিক হারবর। এত প্রাকৃতিক সম্পদ থাকার পরেও সিয়েরা লিওনের ৭০ শতাংশ মানুষ দারিদ্র্য সীমায় বসবাস করে।

সঠিক অনুচ্ছেদ শিরোনাম কোনটি?
titleA. ভাষা
titleB. অর্থনীতি
titleC. প্রশাসনিক অঞ্চলসমূহ
titleD. সংস্কৃতি
উত্তর: titleB
ব্যাটের হাতলের নীচ দিকে ধরতেন। ব্যাটিংয়ের ধরন আকর্ষণীয় না হলেও যথেষ্ট কার্যকরী ছিল বিশেষ করে লেগ সাইডে ও কাটিং করার সময়। দলের প্রয়োজনের সময় বেশ দ্রুততার সাথে রান সংগ্রহে সক্ষমতা দেখিয়েছেন। এছাড়াও তার ধৈর্য্যশক্তি ও রক্ষণাত্মক ভঙ্গীমার জন্যও পরিচিতি পেয়েছেন। সচরাচর তিনি তিন নম্বরে ভিক্টর ট্রাম্পারের সাথে ব্যাটিংয়ে নামতেন। বিংশ শতকের শুরুতে তিনি অস্ট্রেলিয়ার ব্যাটিং লাইনআপের অন্যতম স্তম্ভ ছিলেন। চমৎকার আউটফিল্ডার হিসেবেও তিনি সুনাম কুড়িয়েছেন। দলীয় সঙ্গীদের কাছে তার নির্দেশনা, সততা ও উৎফুল্লতা বেশ কার্যকর ছিল।

সঠিক অনুচ্ছেদ শিরোনাম কোনটি?
titleA. খেলোর ধরণ
titleB. প্রারম্ভিক জীবন
titleC. বহিঃসংযোগ
titleD. খেলোয়াড়ী জীবন
উত্তর: titleA
ইসলাম ধর্মে নবী হলেন পৃথিবীতে বিভিন্ন যুগে এবং স্থানে কোন জাতির জন্য সৃষ্টিকর্তা কর্তৃক মনোনিত পথপ্রদর্শক যিনি উক্ত জাতিকে সৃষ্টিকর্তা মনোনিত নির্দেশ ও বিধিবিধান প্রদানের দ্বায়িত্বপ্রাপ্ত হন। ধর্মীয় উৎস অনুসারে সৃষ্টিকর্তা মোট এক লক্ষ চব্বিশ হাজার নবী ও রাসূল পাঠিয়েছেন যাদের মাঝে প্রথম নবী হলেন আদম এবং সর্বশেষ নবী ও রাসূল হলেন মুহাম্মদ (সাল্লাল্লাহি আলাইহি ওয়া সাল্লাম) , যাকে তার সময়কাল থেকে পরবর্তী সকল যুগের ও স্থানের মানুষের জন্য চূড়ান্ত নবী ও রাসূল হিসেবে মনোনিত করা হয়েছে। কিছু মুসলিম (আব্দুল হক বিদ্যার্থী) ও হিন্দু পন্ডিত (বেদ প্রকাশ উপাধ্যায়, এম.এ. শ্রীবাস্তব) মনে করেন, ভবিষ্যপুরাণে নরাশংস নামে যে শেষ অবতার বা কল্কি নামক অবতারের কথা বলা হয়েছে,অনেকেই মনে করে থাকেন যে ইসলামের শেষ নবী মুহাম্মদ হলেন সেই ব্যক্তি বা অবতার; কারণ নরাশংস নামের অর্থ প্রশংসিত মানব যা আরবিতে মুহাম্মদ শব্দটির অর্থের সমার্থক বলে কেউ কেউ মত দেন, যদিও তা অধিকাংশ হিন্দু শাস্ত্রবিদদের ব্যাখ্যায় অসমর্থিত।

মহাপুরুষদের মত হিন্দু ধর্মেও বিভিন্ন সময় বিভিন্ন সংস্কারক এনেছে যাদের মাধ্যমে হিন্দু ধর্ম ধাপে ধাপে সমৃদ্ধ হয়েছে। এদেরকে মনিষী বা মুনি বলা হয়।

সঠিক অনুচ্ছেদ শিরোনাম কোনটি?
titleA. মনীষিগণ - নবীগণ
titleB. ফেরেশতাগণ - দেবদেবীগণ
titleC. ধর্মীয় আচার-রীতিনীতি, প্রার্থনা ও উপবাস পদ্ধতি
titleD. একজীবন - পুনরায় দেহ ধারণ(পুনর্জন্ম)
উত্তর: titleA
১৯১২ সালের ২০ জানুয়ারি তিনি ঐতিহাসিকভাবে আর্মেনিয়ান-জনবহুল শহর ভ্যান (ঐতিহাসিক পশ্চিম আর্মেনিয়া, বর্তমানে তুরস্ক) থেকে পিতামাতার জন্ম দেন। তিনি আর্মেনিয়ার রাজধানী ইয়েরেভানে উত্থাপিত হয়েছিল। তার বাবা বারুনক জাতীয়তাবাদী দাশ্নকসুটিউন পার্টির সদস্য ছিলেন এবং তার জন্মের তিন মাস আগে কলেরাতে মারা যান। তিনি তার মা এবং দাদী দ্বারা উত্থাপিত হয়েছিল। তিনি আর্মেনিয়ীয় দর্শনশাস্ত্রের অনুষদ ইয়েরেভান স্টেট ইউনিভার্সিটি থেকে ১৯৩৬ সালে এবং ১৯৪১ সালে স্নাতক হন এবং পরবর্তীতে তিনি ১৯৪২ থেকে ১৯৫০ সাল পর্যন্ত সোভিয়েত অ্যাকাডেমি অফ সায়েন্সেসের গোর্কি ইনস্টিটিউট অব ওয়ার্ল্ড লিটারেচারে অধ্যয়ন করেন। ১৯৪৫ সালে তিনি সোভিয়েত ইউনিয়ন কমিউনিষ্ট পার্টিতে যোগ দেন।

সঠিক অনুচ্ছেদ শিরোনাম কোনটি?
titleA. আর্মেনিয়া গণহত্যা
titleB. পটভূমি এবং প্রাথমিক জীবন
titleC. কারাবাক আন্দোলন
titleD. স্বাধীন আর্মেনিয়া
উত্তর: titleB
২৯ জানুয়ারি, ১৯১৭ তারিখে মেলবোর্ন ক্রিকেট গ্রাউন্ডে বোলিং প্রতিযোগিতায় অংশগ্রহণ করেন ফ্রাঙ্ক অ্যালান। সেখানে ঠাণ্ডায় আক্রান্ত হলে ফ্লিন্ডার্স লেনের মিস গার্লিকস প্রাইভেট হসপিটালে তাকে প্রেরণ করা হয়। ৯ ফেব্রুয়ারি, ১৯১৭ তারিখে ভিক্টোরিয়ার মেলবোর্নে ৬৮ বছর বয়সে ফ্রাঙ্ক অ্যালানের দেহাবসান ঘটে। কিউ’র বোরুন্ডারা সিমেট্রিতে ব্যক্তিগত পর্যায়ে তাকে সমাহিত করা হয়।

তার স্মরণে উইজডেন লেখে যে, ফ্রাঙ্ক অ্যালান অস্ট্রেলিয়ার অনেক সেরা বোলারদের মধ্যে অন্যতম শীর্ষস্থানীয় ছিলেন ও বিশেষ গুণাবলীর অধিকারী হিসেবে অস্ট্রেলিয়ার বোলিংকে ক্রিকেট বিশ্বে জানান দেন।

সঠিক অনুচ্ছেদ শিরোনাম কোনটি?
titleA. গ্রন্থপঞ্জী
titleB. শৈশবকাল
titleC. দেহাবসান
titleD. খেলার ধরন
উত্তর: titleC
বর্তমানে ইউনিভার্সিটির কার্যক্রম অস্থায়ী ভাবে রাজশাহী মেডিকেল কলেজ ক্যাম্পাসে পরিচালিত হচ্ছে। বাংলাদেশ সরকার ২০১৭/১৮ অর্থবছরে ইউনিভার্সিটির জন্য ১৫০০ কোটি টাকা বরাদ্দ দিলেও মূল ক্যাম্পাসের জন্য জমি অধিগ্রহন করা সম্ভব হয় নি। রাজশাহী মহানগরীর নওদাপাড়া এলাকায় ৫০ একর জায়গা অধিগ্রহনের কাজ প্রক্রিয়াধীন আছে। 

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. অনুষদ সুমহ
titleD. বিশ্ববিদ্যালয়ের অন্তর্গত প্রতিষ্ঠান
উত্তর: titleB
নিউট্রন তারার অভ্যন্তরে অতিতরল থাকার ধারণাটি সর্বপ্রথম আর্কাদি মিগডাল কতৃক প্রস্তাবিত হয়। ইলেক্ট্রন-ল্যাটিস মিথস্ক্রিয়ার কারণে অতিপরিবাহির অভ্যন্তরে ইলেক্ট্রনগুলি কুপার জোড় তৈরী করে, এটি প্রত্যাশীত যে পর্যাপ্ত পরিমাণে উচ্চ ঘনত্ব এবং কম তাপমাত্রায় নিউট্রন তারার নিউক্লিয়নের সুদূরপ্রসারী পারমাণবিক আকর্ষণ শক্তির কারণেও কুপার জোড় তৈরি হতে পারে যা অতিতারল্য ও অতিপরিবাহিতার দিকে চালিত করে।

সঠিক অনুচ্ছেদ শিরোনাম কোনটি?
titleA. জ্যোতিঃপদার্থবিজ্ঞানে অতিতারল্য
titleB. অতিঠান্ডা পারমাণবিক গ্যাস
titleC. তরল হিলিয়ামের অতিতারল্য
titleD. আরো দেখুন
উত্তর: titleA
কাশীরাম দাসের মহাভারত মূল মহাকাব্যের আক্ষরিক অনুবাদ নয়, ভাবানুবাদ। তিনিও কৃত্তিবাস ওঝা এবং মালাধর বসু'র মতো মূল গ্রন্থের কাহিনী বর্জন বা অন্য গ্রন্থ থেকে কাহিনী সংযোজন করেছেন। মহাভারতের ভীষ্ম পর্বের গীতা পর্বাধ্যায় (যা শ্রীমদ্ভাগবদ্গীতা নামে পরিচিত)-সহ অনেক গুরুগম্ভীর দার্শনিক আলোচনা তিনি বাদ দিয়েছেন। আবার শ্রীবৎস চিন্তা, সুভদ্রা হরণের মতো বাঙালি-মানসের উপযোগী নানা কাহিনী অন্যান্য ধর্মগ্রন্থ থেকে সংযোজন করেছেন। আসলে, মহাভারতের মূলানুগ অনুবাদ নয়, কবির উদ্দেশ্য ছিল মহাভারতের নীতিকথাগুলি বাঙালি সমাজে প্রচার করা। মহাভারতে সংসার জীবন, সত্যপালন, ন্যায়ধর্মাচরণ, বীরত্ব, সতীত্ব, সত্যনিষ্ঠা, ঈশ্বরভক্তি, ধার্মিকতা, উদারতা, আত্মবিসর্জন প্রভৃতি যেসব সদগুণের কথা বলা হয়েছে এবং যা হিন্দুধর্মের মূল ভিত্তি, তা-র প্রচারই মহাভারত অনুবাদের মাধ্যমে করতে চেয়েছিলেন কাশীরাম দাস।

সঠিক অনুচ্ছেদ শিরোনাম কোনটি?
titleA. ভাবানুবাদ
titleB. জনপ্রিয় সংস্কৃতিতে
titleC. কাশীদাসী মহাভারত (kasidasi mahabharata)
titleD. স্বীকৃতি
উত্তর: titleA
অনুরাধাপুরা শহরটি উত্তর-মধ্য প্রদেশের অনুরাধাপুরা জেলায় অবস্থিত। এই শহরটি সমুদ্র উপকূল থেকে দূরে দেশটির প্রায় মাঝ অংশে অবস্থিত। এটি শ্রীলঙ্কার মধ্য ভাগের মাল ভূমিতে অবস্থিত। এই শহরের উচ্চতা সমুদ্র সমতল থেকে প্রায় ৮১ মিটার বা ২৭০ ফুট। এই শহরটি ৮.২১ ডিগ্রী উত্তর ও ৮১.২৩ ডিগ্রী পূর্বে অবস্থিত। এটি কলম্বো শহর থেকে ২০০ কিলোমিটার দূরে এবং জাফনা থেকে প্রায় ১৮০ কিলোমিটার দূরে অবস্থিত।

সঠিক অনুচ্ছেদ শিরোনাম কোনটি?
titleA. অবস্থান
titleB. জনসংখ্যা
titleC. যোগাযোগ ব্যবস্থা
titleD. পর্যটন
উত্তর: titleA
পাকিস্তানের পাঞ্জাব প্রদেশের ভেহারি এলাকার জাত মুসলিম পরিবারে জন্মগ্রহণ করেন ইউনুস। ভাওয়ালপুরের সাদিক পাবলিক স্কুলে অধ্যয়ন করেন। শারজায় পাকিস্তান ইসলামিয়া হায়ার সেকেন্ডারি স্কুলে পড়াশোনা করে ভেহারি এলাকা সরকারী কলেজে ভর্তি হন। সংযুক্ত আরব আমিরাতের শারজায় শৈশবকাল অতিক্রমণ করেন। সেখানে তার বাবা চুক্তিবদ্ধ কর্মী হিসেবে কর্মরত ছিলেন। পরিণত বয়সে পাকিস্তানে ফিরে আসেন ও ক্রিকেট খেলতে শুরু করেন।

সঠিক অনুচ্ছেদ শিরোনাম কোনটি?
titleA. কোচিং
titleB. ব্যক্তিগত জীবন
titleC. প্রারম্ভিক জীবন
titleD. বিতর্ক
উত্তর: titleC
কর্ণফুলি থানা কর্ণফুলি নদীর দক্ষিণ-পূর্ব পাশে চট্টগ্রাম সিটি কর্পোরেশনের বর্ধিত অংশ। এর বিপরীতে কর্ণফুলি নদীর উত্তর-পশ্চিমাংশ জুড়ে রয়েছে যথাক্রমে পতেঙ্গা থানা, ইপিজেড থানা, বন্দর থানা, ডবলমুরিং থানা, সদরঘাট থানা, বাকলিয়া থানা ও চান্দগাঁও থানা; পূর্বে রয়েছে বোয়ালখালী উপজেলা ও পটিয়া উপজেলা; দক্ষিণে আনোয়ারা উপজেলা এবং পশ্চিমে বঙ্গোপসাগর।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. দর্শনীয় স্থান
titleC. আয়তন
titleD. অবস্থান ও সীমানা
উত্তর: titleD
১৯৮৮ থেকে ২০০৫ সাল পর্যন্ত পর পর তিনটি মেয়াদে সুভাষ ঘিসিঙের সভাপতিত্বে ডিজিএইচসি পরিচালনা করে গোর্খা ন্যাশানাল লিবারেশন ফ্রন্ট। ২০০৫ সালে ডিজিএইচসি-র চতুর্থ নির্বাচনটি মুলতুবি হয়ে যায়। যদিও সরকারি সিদ্ধান্ত অনুযায়ী নির্বাচন ছাড়াই সুভাষ ঘিসিং এককভাবে ডিজিএইচসি-র তত্ত্বাবধায়ক প্রশাসক নিযুক্ত হন। ২০০৫ সালের ৬ ডিসেম্বর ডিজিএইচসি-র স্থলে "গোর্খা হিল কাউন্সিল" নামে একটি ষষ্ঠ তফসিল আদিবাসী পরিষদ গঠনের লক্ষ্যে সুভাষ ঘিসিং ও সরকারের মধ্যে একটি মেমোর্যা্ন্ডাম অফ সেটলমেন্ট সাক্ষরিত হয়। কিন্তু বিভিন্ন রাজনৈতিক দল, সামাজিক সংগঠন ও জনসাধারণের বিরোধিতার ফলে এই চুক্তি বাস্তবায়িত হতে পারেনি।

এরপর দার্জিলিং পার্বত্য অঞ্চলের জনসমর্থন বিমল গুরুঙের নেতৃত্বাধীন গোর্খা জনমুক্তি মোর্চার দিকে চলে গেলে ২০০৮ সালের মার্চ মাসে সুভাষ ঘিসিং পদত্যাগ করতে বাধ্য হন। ওই সময় থেকে ২০১২ সালের অগস্ট মাস পর্যন্ত পশ্চিমবঙ্গ সরকার কর্তৃক নিযুক্ত ভারতীয় প্রশাসনিক কৃত্যকের আধিকারিকবৃন্দ ডিজিএইচসি-র প্রশাসক হিসেবে কাজকর্ম পরিচালনা করেন। এই সময়কালের মধ্যে পরিষদে কোনও নির্বাচনও আয়োজিত হয়নি।

সঠিক অনুচ্ছেদ শিরোনাম কোনটি?
titleA. গোর্খাল্যান্ড আঞ্চলিক প্রশাসন
titleB. প্রতিষ্ঠা
titleC. মেয়াদকাল
titleD. প্রেক্ষাপট
উত্তর: titleC
রামু উপজেলার সর্ব-পূর্বে কচ্ছপিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তর-পশ্চিমে গর্জনিয়া ইউনিয়ন, পশ্চিমে কাউয়ারখোপ ইউনিয়ন ও বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন, দক্ষিণে বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন, পূর্বে বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন এবং উত্তর-পূর্বে বান্দরবান জেলার নাইক্ষ্যংছড়ি উপজেলার দোছড়ি ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. আয়তন
titleC. অবস্থান ও সীমানা
titleD. যোগাযোগ ব্যবস্থা
উত্তর: titleC
কালীগঞ্জে অবস্থান- পূর্বে ঘোড়াশাল শীতলক্ষ্যা নদী, পশ্চিমে-টঙ্গী,উত্তরে কাপাসিয়া , দক্ষিণে রূপগঞ্জ থানা ।

রাজধানী শহর সংলগ্ন টংগী শিল্প অঞ্চলের পূর্বে ২০ কিঃমিঃ দূরে ঐতিহ্যবাহী মসলিন কটন মিল ও তাঁত সমৃদ্ধ ছায়া-ঢাকা জনপদ কালীগঞ্জ উপজেলা। কালীগঞ্জ উপজেলার অবস্থান ২৩°৫২৩'হতে ২৪°২'উত্তর অক্ষাংশ এবং ৯০°২৮'হতে ৯০°৩৯'পূর্ব দ্রাঘিমাংশ। গাজীপুর জেলার মোট ভূমির শতকরা ১০.৫৩ ভাগ নিয়ে সর্ব ক্ষুদ্র উপজেলা কালীগঞ্জ। ২১৭.৩৪ বর্গ কিঃমিঃ আয়তন বিশিষ্ট এ উপজেলার উত্তরে কাপাসিয়া উপজেলা, দক্ষিণে রূপগঞ্জ উপজেলা ও পলাশ উপজেলা,পূর্বে পলাশ উপজেলা,পশ্চিমে রূপগঞ্জ উপজেলা, গাজীপুর সদর উপজেলা ও শ্রীপুর উপজেলা। পূর্ব-দক্ষিণে শীতলক্ষ্যা নদী আর পশ্চিমে বালু নদীর অবস্থান উপজেলার মনোরম আবহাওয়া ও জমির উর্বরতা বৃদ্ধিতে সহায়ক ভূমিকা পালন করে আসছে।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. তহ্যসুত্র
titleC. জনসংখ্যার উপাত্ত
titleD. অবস্থান
উত্তর: titleD
সৈয়দ নুরুল হাসান ভারতের অঙ্গরাজ্য উত্তর প্রদেশের রাজধানী লখনউ শহরে জন্মেছেন। তিনি সংযুক্ত অঙ্গরাজ্যের এক "তালুকদারি" (মদদ-ই মা'শ) পরিবারভুক্ত ছিলেন। তিনি সৈয়দ আবদুল হাসান এবং নূর ফতিমা বেগমের সন্তান ছিলেন। তার আব্বা ছিলেন জেলা সেটলমেন্ট অফিসার এবং পরবর্তীকালে সংযুক্ত অঙ্গরাজ্যে কোর্ট অফ ওয়ার্ডসের সভাপতি ছিলেন। তার দাদামশাই (মাতামহ) স্যার সৈয়দ ওয়াজির হাসান, অযোধ্যা আদালতের প্রধান মাননীয় প্রধান বিচারপতি ছিলেন এবং মুসলিম লিগের অতি পরিচিত  সভাপতি ছিলেন, যিনি ১৯৩৬ খ্রিষ্টাব্দে হিন্দু-মুসলমান ঐক্যের ডাক দিয়েছিলেন। তার দুজন মামার একজন  ছিলেন প্রখ্যাত মার্কসবাদী চিন্তানায়ক সৈয়দ সাজ্জাদ জাহির এবং অন্যজন ছিলেন মন্ত্রী এবং দেশের রাষ্ট্রদূত সৈয়দ আলি জাহির। রামপুরের নবাব রাজা আলি খান-এর বড়ো নবাবজাদি খুরশিদ লাকা বেগম সাহেবার সঙ্গে তার শাদি হয়, পর্ববর্তী সংযুক্ত অঙ্গরাজ্যে ১৫ বার তোপ ধ্বনিতে সম্পন্ন হয়। তাদের দুই সন্তান, পুত্র সৈয়দ সিরাজুল হাসান হলেন একজন প্রখ্যাত পদার্থবিজ্ঞানী, যিনি বেঙ্গালুরুর ইন্ডিয়ান ইন্সটিটিউট অফ অ্যাস্ট্রো ফিজিক্সের ডাইরেক্টর পদ থেকে অবসর নিয়েছেন এবং কন্যা সায়িদা তালাৎ ফতিমা হাসান, যিনি আমেরিকায় একজন অত্যন্ত সফল ব্যবসায়ী। 

হাসান সাহেব সুলতান উল মাদারিস, লখনউ[ শিক্ষা প্রতিষ্ঠানে পড়াশোনা করেছেন। তারপর তিনি লা মার্টিনিয়ার বয়েজ কলেজ, কলকাতায় চলে যান।[ তিনি তার স্নাতক শিক্ষাক্রম মুইর সেন্ট্রাল কলেজ, এলাহাবাদ থেকে সম্পূর্ণ করেন, যেখানে তিনি অধ্যাপক আর পি ত্রিপাঠির একজন ছাত্র ছিলেন। পরবর্তীকালে তিনি নিউ কলেজ, অক্সফোর্ড চলে যান এবং সেখানে তিনি এম এ এবং ভারতীয় ইতিহাসে ডি ফিল সম্পূর্ণ করেন। অক্সফোর্ডে তিনি অক্সফোর্ড ইন্ডিয়া মজলিসের সভাপতি ছিলেন।[

সঠিক অনুচ্ছেদ শিরোনাম কোনটি?
titleA. মৃত্যু
titleB. নামাঙ্কিত
titleC. জীবনধারা
titleD. পশ্চাৎপট এবং শিক্ষা
উত্তর: titleD
ওয়েল কন্ট্রোল যেসব ফেসওয়াস রয়েছে তা বর্জন করুন কারণ ব্রণ ত্বকের প্রদাহজনিত অবস্থা যা এর তেল গ্রন্থি বন্ধ হয়ে গেলে দেখা দেয়। এটি আমি ডা. সুলাইমান (নয়ন) নিজে গবেষণা করে পেয়েছি কারণ আমার কোনদিন ব্রণ হয় না, হঠাৎ করে আমি একটা ওয়েল কন্ট্রোল ফেসওয়াস ব্যবহার করতে থাকি আর কিছুদিন পরে আমার ব্রন ওঠে পরে আমি এটি নিয়ে বিস্তর গবেষণা করে এটি সিওর হই।

মুখ পরিষ্কার রাখুন দিনে অন্তত ৫ বার সাধারণ পানি দ্বারা মুুখ ধুয়ে ফেলুন

সঠিক অনুচ্ছেদ শিরোনাম কোনটি?
titleA. পরিণতি
titleB. অ্যান্টিবায়োটিক
titleC. স্যালিসাইলিক এসিড
titleD. চিকিৎসা
উত্তর: titleD
তাজউদ্দীন আহমদ ১৯২৫ সালের ২৩ জুলাই গাজীপুর জেলার অন্তর্গত কাপাসিয়ার দরদরিয়া গ্রামে জন্মগ্রহণ করেন। তার পিতা "মৌলভী মোঃ ইয়াসিন খান" এবং মাতা "মেহেরুননেসা খান"।

তার স্ত্রী সৈয়দা জোহরা তাজউদ্দীন ছিলেন বাংলাদেশ আওয়ামী লীগের সভাপতিমণ্ডলীর সদস্য। তাদের ৪ সন্তান রয়েছে। বড় মেয়ে শারমিন আহমদ রিপি; মেজো মেয়ে বিশিষ্ট লেখিকা ও কলামিস্ট এবং গাজীপুর-৪ আসনের বর্তমান সংসদ সদস্য সিমিন হোসেন রিমি এবং কনিষ্ঠা মেয়ে মাহজাবিন আহমদ মিমি। পরিবারের সর্বকনিষ্ঠ সন্তান তানজিম আহমেদ সোহেল তাজ গাজীপুর-৪ আসনের সংসদ সদস্য হিসেবে আসীন অবস্থায় পদত্যাগ করেন ও ৭ জুলাই, ২০১২ইং তারিখে তার আসন শূন্য ঘোষণা করা হয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. মুক্তিযুদ্ধ
titleC. পাকিস্তান আমল
titleD. স্বাধীন বাংলাদেশ
উত্তর: titleA
পাল প্রশাসন ছিল রাজতান্ত্রিক। রাজাই ছিলেন সকল ক্ষমতার কেন্দ্র। পাল রাজারা ‘পরমেশ্বর’, ‘পরমভট্টারক’, ‘মহারাজাধিরাজ’ ইত্যাদি সম্রাটসুলভ উপাধি গ্রহণ করতেন। তারা প্রধানমন্ত্রীদের নিয়োগ করতেন। পাল সাম্রাজ্যে ‘গর্গের পরম্পরা’ ১০০ বছর প্রধানমন্ত্রিত্ব করেছেন:

পাল সাম্রাজ্য পৃথক পৃথক ‘ভুক্তি’তে (প্রদেশ) বিভক্ত ছিল। ভুক্তিগুলি ‘বিষয়’ (বিভাগ) ও ‘মণ্ডলে’ (জেলা) বিভক্ত ছিল। ছোটো ছোটো প্রশাসনিক ক্ষেত্রগুলিকে ছিল ‘খণ্ডল’, ‘ভাগ’, ‘আবৃত্তি’, ‘চতুরক’ ও ‘পট্টক’। তৃণমূল স্তর থেকে সম্রাজ্য সভা পর্যন্ত প্রশাসনের পরিধি বিস্তৃত ছিল।

পাল তাম্রলিপিতে নিম্নোক্ত প্রশাসনিক পদগুলির কথা উল্লিখিত হয়েছে:

সঠিক অনুচ্ছেদ শিরোনাম কোনটি?
titleA. সামরিক বাহিনী
titleB. ইতিহাস
titleC. প্রশাসন
titleD. সাহিত্য
উত্তর: titleC
তিনি তৎকালীন আরব সমাজের বড় কবি ছিলেন। অনেকে তাকে কুরাইশ বংশের খানসা উপাধি দিয়েছেন।


"উঁচু ভূমির এক ব্যক্তির জন্যে রাত্রিকালীন"

"বিলাপকারিণীর আওয়াজে আমি জেগে উঠি"

"অতঃপর আমার দু‘গণ্ড বেয়ে এমনভাবে অশ্রু গড়িয়ে"

"পড়লো যেমন ঢালু স্থান থেকে মতি গড়িয়ে পড়ে।"


‘"হে আমার চক্ষু! অশ্রু বর্ষণ ও রাত্রি জাগরণের"

"ব্যাপারে বদান্যতা দেখাও। একজন সর্বোত্তম মৃত,"

"হারিয়ে যাওয়া ব্যক্তির জন্যে বিলাপ কর"

"প্রচণ্ড দুঃখ- বেদনা সহকারে মুহাম্মাদ আল-মুসতাফার"

"স্মেরণে বিলাপ কর। যে দুঃখ-বেদনা অন্তরে মিলে"

"মিশে একাকার হয়ে তাকে ঠেস দিয়ে বসানো"

"রোগগ্র্ত ব্যক্তির মত করে দিয়েছে।"

"আমার জীবন আশঙ্কা দেখা দিয়েছিল-"

"যখন তাঁর সেই নির্ধারিত মৃত্যু এসে যায়,"

"যা একটি মহা সম্মানিত গ্রন্থে লিপিবদ্ধ আছে।"

"তিনি ছিলেন মানু্যের প্রতি কোমল,"

"দয়ালু ও সর্বোত্তম পথ প্রদর্শক।"

"জীবন ও মৃত্যু- সর্বাসস্থায় আল্লাহ তাঁর প্রতি সদয় থাকুন"

"এবং সেই চিরন্তন দিনে আল্লাহ তাঁকে দান করুন জান্নাত।’"


"‘হে আল্লাহর রাসূল! আপনি ছিলেন আমাদের আশা-ভরসা।"

"আপনি ছিলেন আমাদের সাথ সদাচরণকারী এবং ছিলেন না কঠোর।"

"আপনি ছিলেন দয়ালু, পথের দিশারী ও শিক্ষক।"

"যে কোন বিলাপকারীর আজ আপনার জন্যে আমার মা, খালা, চাচা, মামা এবং আমার জীবন ও ধন-সম্পদ সবই উৎসর্গ হোক।"

"মানব জাতির প্রতিপালক যদি আমাদের নবীকে চিরকাল বাঁচিয়ে রাখতেন,"

"আমরা সৌভাগ্যবান হতাম। কিন্তু তাঁর সিদ্ধান্ত তো পূর্বেই হয়ে আছে।"

"আপনার সম্মানে আল্লাহর পক্ষ থেকে আপনার প্রতি সালাম বর্ষিত হোক!"

"আর সন্তুষ্টচিত্তে আপনি চিরস্থায়ী জান্নাতে প্রবেশ করুন।’"


"‘আর আপনার উপর এমন একটি দিন এসেছে"

"যে দিনের সূর্য অন্ধকার হয়ে গেছে, অথচ তা ছিল আলোকোজ্জ্বল।’"

সঠিক অনুচ্ছেদ শিরোনাম কোনটি?
titleA. জীবনী
titleB. যুদ্ধে অংশগ্রহণ
titleC. শ্লোকগাধার নমুনা
titleD. মৃত্যু
উত্তর: titleC
নিচের তালিকাগুলোতে ইহুদি জনসংখ্যার ভিত্তিতে সময়ের সাথে সাথে জেরুসালেমের জনসংখ্যাতাত্ত্বিক তথ্যের পরিবর্তন দেখানো হয়েছে। পাঠকদের জেনে রাখা উচিত যে, বিগত সময়ে জেরুজালেমের সীমানা বহুবার পরিবর্তিত হয়েছে এবং জেরুজালেমকে অটোম্যান, ব্রিটিশ, বা ইজরায়েলি শাসনের অধীনে একটি জেলা বা এমনকি উপজেলা হিসেবেও উল্লেখ করা যেতে পারে (দেখুন, জেরুজালেম জেলা)। অর্থাৎ, পরিবর্তনশীল ভৌগোলিক এলাকার কারণে এদের প্রতি বছরের আদমশুমারির তথ্য সামঞ্জস্যপূর্ণ নাও হতে পারে।

সঠিক অনুচ্ছেদ শিরোনাম কোনটি?
titleA. পার্সিয় যুগ
titleB. জেরুজালেম আইনের পর
titleC. মুসলিমদের "আপেক্ষিক সংখ্যাগরিষ্ঠতা"
titleD. ধর্মের ভিত্তিতে জনসংখ্যার ইতিহাস
উত্তর: titleD
সা-ছেন-কুন-দ্গা'-স্ন্যিং-পো ত্সামো-রোং নামক স্থানের এক অভিজাত পরিবারের দুই বোনকে বিবাহ করেন। তার জ্যৈষ্ঠ পুত্র কুন-দ্গা'-'বার ()
ভারত থেকে শিক্ষালাভ করে ফিরে আসার সময় মাত্র কুড়ি বছর বয়সে মারা যান। তার অপর দুই পুত্র ব্সোদ-নাম্স-র্ত্সে-মো ও গ্রাগ্স-পা-র্গ্যাল-ম্ত্শান পরবর্তীকালে সা-স্ক্যা-খ্রি-'দ্জিন নির্বাচিত হন। তার কনিষ্ঠ পুত্র দ্পাল-ছেন-'ওদ-পো () নিজে সা-স্ক্যা-খ্রি-'দ্জিন হতে না পারলেও টীণী ছীলেণ ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের পিতা ছিলেন।

সঠিক অনুচ্ছেদ শিরোনাম কোনটি?
titleA. পরিবার
titleB. মার্গফল শিক্ষা
titleC. জন্ম
titleD. মৃত্যু
উত্তর: titleA
আর্কিয়ান হল পৃথিবীর ইতিহাসের প্রধান পাঁচটি অধিযুগের মধ্যে দ্বিতীয়। আর্কিয়ানের আরম্ভে (৪০০ কোটি বছর আগে) ভূকেন্দ্রাগত তাপের পরিমাণ ছিল বর্তমানের প্রায় তিন গুণ, আর এই অধিযুগের শেষভাগে (২৫০ কোটি অছর আগে) এই তাপপ্রবাহের মাত্রা কমে বর্তমানের দ্বিগুণে এসে দাঁড়ায়। এই অতিরিক্ত তাপ ছিল অংশত পৃথিবীর বিবৃদ্ধির সময়কার অবশিষ্ট তাপ, অংশত ভূকেন্দ্রের গঠনকার্যের ফলে উৎপন্ন তাপ এবং অংশত তেজস্ক্রিয়তাজনিত তাপ।

আর্কিয়ান অধিযুগের যে সমস্ত শিলা এখন পাওয়া যায় তার সিংহভাগই হয় আগ্নেয় নয়তো রূপান্তরিত শিলা। আর্কিয়ান পৃথিবীতে অগ্ন্যুৎপাত ছিল অত্যধিক। এই সময়ে গঠিত শিলার মধ্যে বিরল কোমাটাইট শিলা সমেত বিভিন্ন প্রকার আগ্নেয় শিলার নিদর্শন মেলে। অবশিষ্ট আর্কিয়ান ভূত্বকের মধ্যে মূলত গ্রানাইট জাতীয় শিলার আধিক্য দেখা যায়। এছাড়া ডায়োরাইট, অ্যানর্থোসাইট ও মঞ্জোনাইট প্রভৃতি শিলার চিহ্নও আছে।

অনুমান করা হয়, আর্কিয়ান যুগে পৃথিবীর ভূগাঠনিক প্রক্রিয়া ছিল আজকের থেকে অনেক বেশি দ্রুত। এই অনুমানের ভিত্তি হল তৎকালীন ভূপৃষ্ঠের অধিক উত্তাপ ও ভূসংলগ্ন শিলার তজ্জনিত তরলায়ন। পরবর্তী বিভিন্ন অধিযুগের যাবতীয় ভূগাঠনিক প্রক্রিয়ার প্রভাবকে আর্কিয়ান শিলার তুলনামূলক বিরলতার অন্যতম কারণ বিবেচনা করা হয়। অন্যদিকে, আর্কিয়ান অধিযুগে আদৌ কোনও ভূগাঠনিক সক্রিয়তা ছিল কি না, সেই নিয়েও বিতর্ক জারি আছে।

সঠিক অনুচ্ছেদ শিরোনাম কোনটি?
titleA. পরিবেশ
titleB. ব্যুৎপত্তি ও উপবিভাগ
titleC. আর্কিয়ানের আরম্ভে পৃথিবী
titleD. ভূতত্ত্ব
উত্তর: titleC
একটি মোচাকার অদ্বৈত অবস্থান তখন দেখা যায় যখন এমন একটি অবস্থান থাকে যার কোনও ডিফেওমরফিজম ইনভ্যারিয়েন্ট রাশির সীমাই অসীম নয়। সেক্ষেত্রে সেই সীমার অবস্থানেও স্থানকাল মসৃণ থাকে না। ফলে স্থানকালকে সেই অবস্থানের চারপাশে শঙ্কু বা মোচা বা কোণকের মত দেখা যায়, যেখানে সেই অদ্বৈত অবস্থান কোণকটির শীর্ষবিন্দুতে অবস্থান করে। এর মেট্রিকও সসীম হতে পারে, সকল ক্ষেত্রেই স্থানাঙ্ক ব্যবস্থা ব্যবহার করা যায়।

এরকম মোচাকার অদ্বৈত অবস্থানের একটি উদাহরণ হচ্ছে কসমিক স্ট্রিং এবং শোয়ার্জশিল্ড কৃষ্ণগহ্বর।

সঠিক অনুচ্ছেদ শিরোনাম কোনটি?
titleA. বক্রতা
titleB. প্রকারভেদ
titleC. মোচাকার
titleD. ব্যাখ্যা
উত্তর: titleC
উনিশ শতকের চিন্তাধারায় বস্তুবাদ ও উপোযোগবাদে নতুন নতুন চিন্তার উদ্ভব ঘটে। এ নতুন চিন্তাধারার প্রবক্তারা ভাববাদী দর্শনকে সংস্কার করার চেস্টা করেন। এ বিষয়কে কেন্দ্র করে জার্মানীতে নব্য কান্টীয় স্তর তৈরি হয়।

জার্মান নব্য কান্টীয় চিন্তাধারার মধ্যে বলতে গেলে ধর্মের বিষয়টি ছাড়া বাকী সবগুলো বিষয়কেই হুসার্ল তার রুপতত্ত্বে গ্রহণ করেছেন।

সঠিক অনুচ্ছেদ শিরোনাম কোনটি?
titleA. জার্মান নব্য কান্টীয় চিন্তাধারা
titleB. ইংলিশ ও জার্মান অভিজ্ঞতাবাদ
titleC. ফ্রান্সের প্রত্যক্ষবাদ
titleD. জ্ঞানবিদ্যক উত্তরণ
উত্তর: titleA
হরিপাল গ্রাম ভারতের হুগলি জেলায় অবস্থিত। এটি ২২°৪৯'৫৩″ পূর্ব দ্রাঘিমাংশ এবং ৮৮°৭'৭″ উত্তর অক্ষাংশে অবস্থিত।

২০১১ ভারতের জনগণনা অনুসারে হরিপালের মোট জনসংখ্যা ছিল ৩,৩৩৯ জন যার মধ্যে ১,৭১৭ (৫১%) পুরুষ এবং ১,৬৭৮ (৪৯%) মহিলা ছিলেন। ছয় বছরের নিচের জনসংখ্যা ছিল ২৯৪ জন। হরিপালে মোট সাক্ষরতার সংখ্যা ২,৭০৪ (ছয় বছরের ওপর জনসংখ্যা ৮৭.২০%) ছিল। গ্রামের মানুষেরা বাংলা ও ইংরেজি ভাষায় কথা বলে।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. শিক্ষা ও স্বাস্থ্য
titleC. ভূগোল ও জনসংখ্যা
titleD. প্রশাসনিক বিন্যাস
উত্তর: titleC
এই আইনানুযায়ী, ১৪ বছরের কম বয়সী শিশুদের কারখানায় নিয়োগ করা নিষিদ্ধ এবং কমবয়সী কিশোরদের, কারখানায় নিয়োগ দিতে হলে তারা যে কর্মসক্ষম সেই সংক্রান্ত একটি সনদপত্র প্রয়্জেন হয়। এ কিশোরদের জন্য কর্মসময় হচ্ছে দিনে সর্বোচ্চ পাঁচ ঘণ্টা এবং সন্ধ্যা ৭টা থেকে সকাল ৭টা পর্যন্ত সময়ে তাদের কোনোভা‌বেই কাজে নিযুক্ত করা যাবে না। এ ধরনের প্রতিটি কারখানায় কিশোরদের কর্মসময় সংক্রান্ত তালিকা টাঙানো থাকতে হবে এবং তাদের একটি রেজিস্ট্রারও সংরক্ষণ করতে হবে। প্রয়োজ‌ন হ‌লে কারখানাগু‌লোর পরিদর্শক কিশোরদের স্বাস্থ্য পরীক্ষা করাতে পারেন।

আইনের বিভিন্ন অংশে থাকা শর্ত এবং পরিস্থিতি অনুযায়ী শ্রমিকদের নির্দিষ্ট কয়েক দিনের জন্য বার্ষিক সবেতন ছুটি গ্রহণের অ‌ধিকার র‌য়ে‌ছে।তারা উৎসব উপলক্ষে, নৈমিত্তিক এবং চিকিৎসাজনিত ছুটি পেতে পারে, তাছাড়াও তারা এছাড়াও শ্রমিকরা বিনা বেতনে কিছু ছুটিও পেতে পারে। শাসন বিভাগকে শ্রমিকদের ছুটি-সংক্রান্ত সকল নিয়মাবলি প্রণয়নের অধিকার প্রদান করা হ‌য়ে‌ছে।
সঠিক অনুচ্ছেদ শিরোনাম কোনটি?
titleA. ইতিহাস
titleB. বহিঃসংযোগ
titleC. বিবরণ
titleD. বয়স সংক্রান্ত
উত্তর: titleD
সফল অবতরণের পর মহাকাশযানের যাত্রী এবং বাহিত বস্তু পুনরুদ্ধার করা হয়। কিছু ক্ষেত্রে অবতরণের পূর্বেই পুনরুদ্ধার প্রক্রিয়া সম্পন্ন হয়: প্যারাশুটের সাহায্যে অবতরণরত মহাকাশযান আকাশ থেকেই বিশেষায়িত বিমানের সাথে সংযুক্ত করে নেয়া সম্ভব। এরকম প্রক্রিয়ায় করোনা গুপ্তচর উপগ্রহে সঞ্চিত ফিল্মের বাক্স মাটিতে নামার পূর্বেই সংগ্রহ করা হয়েছিল।

সঠিক অনুচ্ছেদ শিরোনাম কোনটি?
titleA. মহাকাশে প্রবেশ
titleB. পুনরুদ্ধার
titleC. চালিকাশক্তি
titleD. মহাকাশীয় পরিবেশ
উত্তর: titleB
লুয়েতি ভাষাটি কচ্ছির অনুরূপ, কিন্তু অন্য সিন্ধি ভাষা এবং সেরিকিতে পাওয়া শব্দের ভাব বজায় রেখেছে কিন্তু এটি কচ্ছি থেকে হারিয়ে গেছে। লুয়েতি, এছাড়াও সিন্ধী, কচ্ছি, গুজরাত, হিন্দুস্তানি এবং ফার্সি অন্যান্য ভাষার সাথে সমতা বজায় রাখা। ওমানে অবস্থিত অন্যান্য ভাষাগুলির সাথে, লুয়েতি ওমানী আরবি উপভাষা দ্বারাও প্রভাবিত।

সঠিক অনুচ্ছেদ শিরোনাম কোনটি?
titleA. ব্যঞ্জনবর্ণ
titleB. শ্রেণিবিন্যাস
titleC. লিখন পদ্ধতি
titleD. ভৌগলিক বন্টন
উত্তর: titleB
জনশ্রুতি আছে জনৈক দিনাজ অথবা দিনারাজ দিনাজপুর রাজপরিবারের প্রতিষ্ঠাতা। তার নামানুসারেই রাজবাড়ীতে অবস্থিত মৌজার নাম হয় দিনাজপুর, যা বর্তমানে বাংলাদেশে অবস্থিত ৷ পরবর্তীতে ব্রিটিশরা রাজার সম্মানে জেলার নামকরণ করে দিনাজপুর। দেশভাগের পর দিনাজপুর জেলার পশ্চিমাংশ পশ্চিম দিনাজপুর নামে পশ্চিবঙ্গে যুক্ত হলেও তার দক্ষিণাংশ নিয়ে পরে দক্ষিণ দিনাজপুর জেলা গঠিত হয় ৷

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পরিবহন ও যোগাযোগ
titleC. নামকরণ
titleD. রেল
উত্তর: titleC
বিশ্বের দীর্ঘতম সমুদ্র সৈকত হচ্ছে কক্সবাজার। প্রতিদিন অসংখ্য পর্যটক কক্সবাজারে ভ্রমণে আসছে। কক্সবাজার সৈকতে গেলে দেখা যায় অভাবনীয় দৃশ্য। হাজার হাজার নারী-পুরুষ শিশুর অপূর্ব মিলনমেলা। তাদের আনন্দ উচ্ছ্বাসে মুখরিত সাগর তীর। ভাটার টানে লাল পতাকার সতর্ক সংকেত না মেনে আবেগ আর উচ্ছ্বাসে মেতে সমুদ্রের পানিতে নেমে দুর্ঘটনার শিকারও হচ্ছে অনেক পর্যটক।কক্সবাজার সমুদ্র সৈকতে পানিতে ডুবে প্রাণহানির ঘটনা যাতে আর না ঘটে সে জন্য নেটিং ব্যবস্থার পরিকল্পনা নেয়া হলেও এ পরিকল্পনা আলোর মুখ দেখেনি। শহরের অভ্যন্তরে ব্যাপকভাবে পাহাড় কাটা, বনাঞ্চল নিধন, সরকারি খাসজমি দখল করে অবৈধ ইমারত গড়ে ওঠার কারণে পর্যটন শহর এখন শ্রীহীন। তবুও কক্সবাজারের টানে পর্যটকরা আসছে। কক্সবাজার সমুদ্র সৈকত, ইনানিতে পাথরের সৈকত, মহেশখালীর আদিনাথ মন্দির, হিমছড়ির ঝরনা, ডুলহাজারা সাফারিপার্কসহ কক্সবাজার জেলার পর্যটন স্পটগুলোতে পর্যটকদের উপচেপড়া ভিড় লেগেই আছে।

সঠিক অনুচ্ছেদ শিরোনাম কোনটি?
titleA. সেন্ট মার্টিন্‌স দ্বীপ
titleB. কক্সবাজার সমুদ্র সৈকত
titleC. রংপুর বিভাগ
titleD. সোমপুর বৌদ্ধবিহার
উত্তর: titleB
১৭টি সবুজ উইকেটের মাঠসহ নেপালে সর্বমোট ৬৫টি মাঠ আছে। তবে আন্তর্জাতিক ম্যাচ শুধুমাত্র ত্রিভুবন বিশ্ববিদ্যালয় আন্তর্জাতিক ক্রিকেট মাঠেই খেলা হয়। কাঠমান্ডুর মুলপানিতে আরো একটি আন্তর্জাতিক মাঠ তৈরির কাজ চলছে। এছাড়াও, পোখরায় আরও একটি আন্তর্জাতিক মাঠ তৈরির জন্য পরিকল্পনা গ্রহণ করা হয়েছে, যাতে সাহায্য করছে এশিয়ান ক্রিকেট কাউন্সিল।

নেপালে নিম্নলিখিত মাঠগুলোয় মূলত বেশি ক্রিকেট খেলা হয়:


সঠিক অনুচ্ছেদ শিরোনাম কোনটি?
titleA. গভর্নিং বডি
titleB. ঘরোয়া ক্রিকেট
titleC. ক্রিকেট মাঠসমূহ
titleD. মহিলা ক্রিকেট দল
উত্তর: titleC